Regeringen bør øge statsstøtten til landet syv forskerparker med 80 millioner kroner for at undgå, at flere af landets mest perspektivrige iværksætter ikke går i stå eller lukker, siger formanden for Forskerparkforeningen, Lars Stigel. NOVI i Nordjylland er en af forskerparkerne. I de seneste 10 år har støttebeløbet konstant været på 110 millioner kroner. Det beløb har inflationen udhulet. Og private investorer har samtidig ændret strategi, så de på grund af risikoen for deres penge ikke længere er så tilbøjelige til at investere i helt nystartede virksomheder, anfører Lars Stigel. - De helt nye og allermest innovative iværksættere herhjemme er fanget i en kapitalkrise, der gør, at de kan få utroligt svært ved at udvikle sig. Det er naturligvis bekymrende, fordi vi her taler om de mest perspektivrige, danske virksomheder, som vi forventer skal blive vækstlokomotiver for dansk erhvervsliv, siger Lars Stigel. /ritzau/

Opsummering:
Regeringen bør hæve statsstøtten, mener forskerparkerne.